**Естествено минерално оцветяващо покритие на основата на варно мляко с шпаклован гланцов ефект**

**MARMO DI VENEZIA®:** антична традиция и естествено повторно предложение, актуално за декорация на най-сложни помещения и сгради.

ИСТОРИЧЕСКИ БЕЛЕЖКИ: Античните текстове и архитектурните творби, достигнали до нас, свидетелствуват, че още най-великите средиземноморски цивилизации, като римляните, гърците и египтяните, са използували варта, както за приготвяне на мазилки, така и в техниките за стенни декорации. Изкуството да се смесват приложните елементи и техники, се е предавало от поколение на поколение майстори-занаятчии през вековете и е достигнало най-големия си разцвет през Венецианското възраждане. Андреа Паладио в „Четирите книги за архитектура” прави задълбочено и разделно описание на качествата на гасената вар и на нейното приложение. Вилите на Паладио, достигнали до наше време в отлично запазено състояние, са най-осезаемото доказателство за годността на тези материали. **MARMO DI VENEZIA®** има за цел да предложи и повиши ценността на една силна с вековните си традиции техника, която се представя хармонично, както в реставраторската консервация на историческите сгради, така и като декоративно решение в модерния дизайн на външни и вътрешни места за обитаване.

ХАРАКТЕРИСТИКИ:

**MARMO DI VENEZIA® FINITURA** представлява антикондензно „дишащо” минерално покритие на основата на варно мляко от най-добро качество, изпечено в пещи на дърва, с дълъг период на зреене (наложително за гарантиране на стабилност и трайност на продукта), неосезаем мраморен прах, добавки от растителен произход, добавки от органичен произход, по-малко от 5 % (сух остатък – **съответствуващ на норма DIN 18363, 2.4.6**), грунд и неорганични оксиди. Използването на органични оцветители е приложено само в боите, означени с буквата „С”, с цел да се постигнат специфични цветни ефекти. Използването на варта като свързващо вещество, придава максимална изпаряемост, подпомагайки естествената дифузия на околната влажност през мазилката и зидарията; повишената алкалност на минералния компонент не позволява образуването и разпространението на плесени и бактерии, ако външни фактори не му модифицират рН-то; благодарение на процеса на карбонизация, се формира здрава и неизменяема във времето мрежа (решетка). Техниката на финалната полировка с шпакла, прави повърхността силно водоотблъскваща и непоглъщаща замърсяванията. **MARMO DI VENEZIA® FINITURA**, благодарение на специалните използувани материали, се явява силно светоустойчив продукт (само в боите „N”), не е запалим, не е токсичен, не замърсява околната среда. Поради специфичния си минерален състав, продуктът може да бъде предмет, в случай на външно приложение, на замърсявания и обезцветявания, имащи неравномерен характер: във фазата на полагане на различните поглъщатели на носещата основа, по време на излагане на различни въздействия на околната среда; освен това, излагането на силен и продължителен дъжд през първите дни след полагането, особено, ако дъждът има киселинен характер, може да причини формирането на повърхностен белезникав слой (патина), дължащ се на химична реакция на още некарбонизиралия калциевия хидроокис, явление, което има тенденцията да изчезва във времето със следващите овлажнявания. Тези несъвършенства не могат да се смятат за недостатъци на продукта, а по-скоро характеристика на неговата естественост.

ОБЛАСТИ НА ИЗПОЛЗВАНЕ:

**MARMO DI VENEZIA® FINITURA** е специално предназначен за консервиращи реставрации на стари исторически сгради, като палати, вили, църкви, като от вътрешната страна, така и от външната страна; за реализиране на гланцови повърхности с повишена естетическа стойност във всичките места за обитаване, както модерни, така и класически: зали, стълбища, санитарни помещения, всекидневни; за постигане на елегантност на по-изискани обществени помещения като хотели, ресторанти, магазини и т.н. Освен това, представлява едно идеално решение за финално покритие върху вътрешни саниращи противовлажни мазилки.

ПОДГОТОВКА НА НОСЕЩИТЕ ОСНОВИ

Външно – подготовка: препоръчва се полагане върху мазилки на варова основа. В случай на стари мазилки, последните трябва да бъдат остъргани и възстановени с нови мазилки на варова основа. Върху мазилки или стари боядисвания, здраво захванати към носещата основа, но особено ронливи, се препоръчва полагането на една ръка от **ACCADEMIA SILIK PRIMER**, разреден с вода в съотношение 2:1 и положен до пълно насищане на носещата основа. При наличие на органични боядисвания или синтетични покрития, последните трябва да се свалят напълно докато бъде възстановена оригиналната мазилка и загладена повърхността с **INTOCALCE,** с цел да се осигури подходяща и равномерна носеща основа за закрепване. В случай на прашни или особено сухи носещи основи, е необходимо да се намокри с вода повърхността преди полагането.

Вътрешно – подготовка: нанася се директно върху строителна мазилка или върху стари минерални бои, стига да не са ронещи се, да са в добро състояние и достатъчно грапави. Върху носещи основи от типа: гипс, изкуствен мрамор, гипсокартон, стари синтетични или ронливи бои, гипсови шпакловки и т.н., е необходимо да се положи една ръка от **PROTEXIL ® ACQUA PRIMER** до насищане и след това – една ръка от **ACCADEMIA STRUCTUR**.

Предварително трябва да се неутрализира с подходящи продукти, наличието на петна от различен произход или евентуални солни натрупвания. В случай на неравномерни носещи основи, както от вътрешната страна, така и от външната страна, с нееднородни включения, подновени участъци от мазилки, наличие на петна и т.н., се препоръчва полагането на един слой от  **INTOCALCE** посредством стоманена маламашка, с цел да се нивелира повърхността и да се създаде идеален фон за равномерно абсорбиране.

В случай, че се желае да се придаде на повърхността една по-висока степен на запълване или да се даде на **MARMO DI VENEZIA ®** **FINITURA** вид, имащ повече „жилки” или „точици”, първо се полага **MARMO DI VENEZIA ®**, посредством нанасяне със стоманена маламашка на една ръка за попълване на носещата основа, а след изсъхването, ако е необходимо, втора ръка за нивелиране; в противен случай се полага направо **MARMO DI VENEZIA ®** **FINITURA.**

ПОЛАГАНЕ:

Полага се **MARMO DI VENEZIA ®** **FINITURA** в два или три слоя със стоманена маламашка или шпакла, като се оставя да изсъхне между отделните пасове до постигане на идеално гладка повърхност. При това положение, върху последния пласт, оставен леко да изсъхне, имайки предвид да не е напълно сух, нито пък прекалено пресен, се започва гланциране, като се минава няколко пъти по повърхността с натиск върху шпаклата. За постигане на по-голяма водоотблъскваемост и компактност на повърхността, след около 2/3 часа, се полага посредством стоманена маламашка с енергични движения, един слой от **MARMO DI VENEZIA ®** Sapone (в съответствие с традиционната подходяща техника) или слой от първичен пчелен восък. За постигане на класическия „Античен ефект” се полага **MARMO DI VENEZIA ®** **FINITURA** направо върху строителната мазилка, или върху **INTOCEM RASANTE**, до нивелиране на повърхността, като се зашкурява с фина шкурка след отделните пасове за да се прояви точковия аспект на мазилката. В случай на полагане върху фасади, се препоръчва финален защитен слой с **PROTEXIL ® IMPERMEABILIZZANTE**, импрегниращ и водоотблъскващ материал на основата на силани/силоксани, в достатъчно количество, с цел да се подобри чувствително водонепроницаемостта, защитата от излагане на въздействието на киселинни дъждове и почистването на фасадата във времето. Тази операция се препоръчва особено в случай на полагане на изглаждаща варова смес върху носещи основи, силно водоотблъскващи като саниращи противовлажни мазилки, за да се избегне преждевременното износване на финалния слой.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**
* **За всичко непредвидено, да се търси информация в съответната карта за безопасна работа.**

ТЕХНИЧЕСКИ ДАННИ:

**РАЗХОДНА НОРМА** 150 – 250 g/m2 на положен слой

**ИЗСЪХВАНЕ ПРИ 20º С** изсъхване на пипане - след 2 – 3 часа, изсъхване в дълбочина - след 24 – 36 часа.

**ВИД НА ИЗСЪХНАЛИЯ ФИЛМ** гладък, блестящ

**РАЗМЕР НА ГРАНУЛАТА (макс.):** 30 микрона

**СУХ ОСТАТЪК ПРИ 105 g ºC:** 63 - 65 %

**РАЗРЕДИТЕЛ (за пресен продукт):** вода

**ОПАКОВКА** 20 kg, 5 kg

**ЦВЕТОВЕ** Бяло, колекция **„Marmo di Venezia – Stucco di Venezia”** 52 цвята. (\* Табличните цветове са гарантирани за вътрешна употреба, докато за външна употреба е задължително да се специфицира цвета при предаване на поръчката)

**Класификация в съответствие със Законодателно постановление No 161 от 27.03.2006 г.:**

1) Оцветяване за декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2007 г. = 300 g/l,

от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

25 g/l от подготвеното

СИСТЕМА „CONCENTRATO MARMO DI VENEZIA ®”: Служи за постигане от основа Bianco Naturale 300 на MARMO DI VENEZIA® FINITURA на 24-те цвята от таблицата.

ПРИМЕР: 20 kg от Marmo di Venezia Finitura Bianco Naturale 300 + 1 kg. концентрат от MARMO DI VENEZIA® Avorio Chiaro 133N = 21 kg Marmo di Venezia Finitura Avorio Chiaro 133N

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0847** **MARMO DI VENEZIA®** |

Изчеткване на повърхността и полагане на **MARMO DI VENEZIA®,** антикондензно минерално покритие на основата на варно мляко от високо качество и дълго отлежаване, побрани мраморни прахове, добавки от растителен произход, глини и неорганични оксиди; притежава повишена антикондензност („дишащ” материал), повишена алкалност, непозволяваща образуването и разпространението на гъби и бактерии, устойчив продукт на удар и остъргване, на вид – гладък и лъскав, полагат се две ръце посредством маламашка от неръждаема стомана от **RASATO DI CALCE GROSSO** или **FINE** и две ръце от **MARMO DI VENEZIA® FINITURA**. Финално полагане на **MARMO DI VENEZIA® SAPONE** посредством маламашка с цел постигане на водоотблъскващи и непоглъщащи замърсяванията характеристики на продукта и ускоряване на естествения процес на карбонизация.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica